EkBass/fiwiki-20250220-pages-articles huggingface dataset:
Nuorten olympialaiset

Nuorten olympialaiset (, ) on Kansainvälisen olympiakomitean (KOK) järjestämä monilajinen urheilutapahtuma. Ensimmäiset nuorten olympialaiset järjestettiin elokuussa 2010 Singaporessa. Singaporessa 2010 järjestettyihin ensimmäisiin kesälajien nuorten olympialaisiin odotettiin osallistuvan noin 3 200 kilpailijaa 14–18-vuotiaiden ikäluokista. Nuorten olympialaisissa kisattiin olympialaisten ohjelmaa mukaillen. Kisojen osallistujamääriä ja kilpailulajeja kuitenkin rajoitettiin. Kilpailutapahtuman lisäksi Nuorten Olympiakisoissa vaalittiin olympia-aatteen kasvatuksellisia arvoja sekä urheilun sosiaalisia ja terveyttä edistäviä arvoja. Nuorten talviolympialaiset järjestettiin ensimmäistä kertaa vuonna 2012. Kisojen järjestäjänä toimi Itävallan Innsbruck. == Luettelo nuorten olympialaisista == === Kesäolympialaiset === Vuosikerta Vuosi Kilpailu Sijainti I 2010 Ensimmäiset nuorten kesäolympialaiset Singapore II 2014 Toiset nuorten kesäolympialaiset Nanjing, Kiina III 2018 Kolmannet nuorten kesäolympialaiset Buenos Aires, Argentiina IV 2026 Neljännet nuorten kesäolympialaiset Dakar, Senegal === Talviolympialaiset === Vuosikerta Vuosi Kilpailu Sijainti I 2012 Ensimmäiset nuorten talviolympialaiset Innsbruck, Itävalta II 2016 Toiset nuorten talviolympialaiset Lillehammer, Norja III 2020 Kolmannet nuorten talviolympialaiset Lausanne, Sveitsihttps://olympics.com/en/olympic- games/lausanne-2020/ IV 2024 Neljännet nuorten talviolympialaiset Gangwon, Etelä-Korea == Lähteet == * Suomen Olympiakomitea === Viitteet === == Aiheesta muualla == * Nuorten kesäolympialaiset, Singapore 2010 *
Lapuan rautatieasema

Lapuan rautatieasema (, ) sijaitsee Seinäjoen ja Kokkolan välisellä rataosuudella. Etäisyyttä Seinäjoelle on noin 25 kilometriä ja Kokkolaan noin 110 kilometriä. Asema avattiin marraskuussa 1886 Pohjanmaan radan yhteydessä, ja asemarakennus on rakennettu Knut Nylanderin tyyppipiirustusten mukaan. ==Matkustajapalvelut== Lapuan asemalla pysähtyy parhaimmillaan arkisin viisi päiväjunaa Seinäjoen suuntaan ja neljä Oulun suuntaan. Tämän lisäksi asemalla pysähtyy Helsinki-Rovaniemi yöjunavuoropari IC 273/IC 266. Aseman lipunmyynti lakkautettiin 1. lokakuuta 2008 ja odotustila suljettiin elokuun 2021 lopussa. Paikkakunnalla käytiin pitkään keskustelua matkakeskuksen rakentamisesta. Uusi matkakeskus otettiin käyttöön maanantaina 12. maaliskuuta 2012 aivan rautatieaseman vieressä. Aikaisemmin rautatieasemalta oli noin 400 metriä matkaa vanhalle linja-autoasemalle. Matkakeskuksessa sijaitsee myös lippuautomaatti. Aikaisemmin aseman erikoisuutena oli ohittava pääraide, joka kulki ratapihan itäpuolitse. Raiteen linjaus muuttui vuonna 2015, kun ratapiha uusittiin täysin osana Seinäjoki-Oulu -ratahanketta. Nykyään Lapuan aseman henkilöliikenteen laituri on esteetön; se on pidennetty 450-metriseksi, korotettu sekä päällystetty. Asemalle on lisäksi asennettu uudet odotuskatokset (3 kpl), kuulutusjärjestelmä, valaistus, laiturinäytöt ja valaistut aikataulukaapit (molempia 2 kpl), polkupyörätelineet, penkit sekä kohokivetykset näkövammaisille. Laituri sijaitsee pääraiteen vieressä ratapihan länsireunalla. ==Lapuan junaturmat== Lapualla sattui vuonna 1986 kaksi junaturmaa. Ensimmäinen sattui tammikuussa, jolloin tapahtui henkilö- ja tavarajunan yhteentörmäys. Toinen sattui saman vuoden joulukuussa, kun pohjoiseen matkalla ollut erikoispikajuna EP 57 Lapponia ajoi ylinopeudella poikkeavalle raiteelle. Kaksi ihmistä loukkaantui. == Lähteet == == Aiheesta muualla == *Vaunut.org: kuvia Lapualta Luokka:Etelä-Pohjanmaan henkilöliikenteen rautatieliikennepaikat Luokka:Lapuan rautatieliikennepaikat
Aisara

Aisara Lukanialainen () (200-luku eaa.) oli antiikin kreikkalainen pythagoralainen filosofi. Aisara tunnetaan ainoastaan Johannes Stobaioksen kautta. Tällä on säilynyt katkelma teoksesta Ihmisluonnosta, joka on laitettu Aisaran nimiin.Stobaios: 1.49.27; Ed. i. s. 847, toim. Heeren Kyseessä on ainoa teoksesta säilynyt katkelma. Se sisältää eräänlaisen luonnollisen lain teorian sekä käsityksen ihmisen sielun jakaantumisesta kolmeen osaan. Aisaran mukaan ihmisluonto tarjoaa itsessään lain ja oikeudenmukaisuuden perustan. Sielun kolme osaa hoitavat eri toimintoja: yksi osa arvostelukykyä (mieli), yksi voimaa ja taitoja (ylempi henki), ja yksi osa rakkautta ja ystävyyttä (halu). Kerrotaan, että Pythagoraalla olisi ollut tytär nimeltä Aisara. Siksi jotkut tutkijat ovat arvelleet nimimuotoa myöhemmin tehdyksi korjaukseksi, ja ehdottaneet katkelman olevan sen sijaan peräisin Aresas-nimiseltä miespuoliselta filosofilta, joka mainitaan eräänä Pythagoraan seuraajista. Kirjoittaja mainitaan myös Pythagoraan elämäkerrassa.Iamblikhos: Pythagoraan elämä 266; ap. Phot. Cod. 249, s. 438, toim. Bekker; Siitä jotkut tutkijat ovat lukeneet nimen Aisara, jotkut puolestaan nimen Sara ().Bentley, Dissertation upon Phalaris, s. 277 == Lähteet == == Aiheesta muualla == * Lindemann, Kate (toim.): Aesara of Lucania Women Philosophers Luokka:Antiikin kreikkalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Mehida

Mehida on melodista rock/metallia soittava yhtye Suomesta. Sen perusti vuonna 2007 entinen Sonata Arctican kosketinsoittaja Mikko Harkin. Yhtyeen kokoonpanoon ensimmäisellä Blood & Water -albumilla kuului Harkinin lisäksi Markus Niemispelto (ex-Wingdom), Jarno Raitio, Jani Stefanovic (Essence of Sorrow, Divinefire, Miseration) ja Thomas Vikström (Therion, Stormwind, ex- Candlemass). Mehidan ensimmäinen albumi, Blood & Water, julkaistiin Suomessa 22. elokuuta 2007, Euroopassa 31. elokuuta 2007 ja Yhdysvalloissa 11. syyskuuta 2007 Napalm Recordsin kautta. 27\. elokuuta 2007 Mehidan Blood & Water oli Suomen virallisella albumilistalla sijalla 23.Finland Albums Top 40 ==Julkaisut== Studioalbumit * ==Lähteet== Luokka:Suomalaiset progressiiviset metalliyhtyeet
Aidesia

Aidesia () (400-luku) oli antiikin kreikkalainen uusplatonilainen filosofi, joka vaikutti Aleksandriassa. Hän oli Syrianoksen sukulainen ja Hermiaan vaimo. Nuorena hänet oli alun perin kihlattu Proklokselle. Aidesian kerrottiin olleen maineikas sekä kauneutensa että hyveellisyytensä ansiosta. Hermiaan kuoleman jälkeen Aidesia keskittyi hädänalaisten auttamiseen ja lastensa Ammonioksen ja Heliodoroksen kasvattamiseen. Hän siirtyi Heliodoroksen mukana Ateenaan, jossa molemmat opiskelivat filosofiaa. Aidesia eli melko pitkään, ja hänen hautajaispuheensa piti heksametrimitassa Damaskios, joka oli tuolloin vielä nuori.Suda, s.v.Damaskios: ap. Phot. cod. 242, p. 341, b. toim. Bekker == Lähteet == Luokka:Antiikin kreikkalaiset filosofit Luokka:Uusplatonistit
Arutš

Arutš (, vuoteen 1970 Tališ) on kunta Aragatsotnin maakunnassa Armeniassa. Se sijaitsee Aragatsin eteläpuolella. Vuonna 2001 siellä oli 1 016 asukasta (de jure). Arutš sai alkunsa 500-luvulla, kun se toimi kuninkaallisten armeijoiden talvileirinä. Pysyvän paikan siitä teki Grigor Mamikonian (661–682). Kylässä sijaitsee Arutšavankin kirkko 600-luvulta. Siellä on myös jäänteitä Mamikonianien palatsista. ==Lähteet== Luokka:Armenian kunnat
Klodvig III

Klodvig III (n. 670–676) oli jonkin aikaa Austrasian kuningas 675–676. Hän oli luultavasti Teoderik III:n tai Klodvig II:n poika, mutta hänet kuninkaaksi valinneet ylimykset ilmoittivat, että hän oli Klotar III:n avioton poika. Klodvig III oli pelkkä nukkehallitsija, ja hän kuoli pian valtaistuimelle nousunsa jälkeen. Häntä ei aina edes lasketa frankkien kuninkaaksi, ja joskus Klodvig IV:n järjestysnumero on III. == Katso myös == *Luettelo frankkien kuninkaista Luokka:Frankkien kuninkaat Luokka:670-luvulla syntyneet Luokka:Vuonna 676 kuolleet
Asklepiodotos Aleksandrialainen

Asklepiodotos Aleksandrialainen (, ; 400-luvun loppupuoli) oli antiikin kreikkalainen uusplatonilainen filosofi. Asklepiodotos oli kotoisin Aleksandriasta ja opiskeli Prokloksen oppilaana Ateenassa. Lopulta hän muutti Afrodisiakseen, jossa hän piti omaa kouluaan toisen Asklepiodotos-nimisen filosofin kanssa. Hän meni naimisiin tämän tyttären Damianen kanssa. Asklepiodotos kirjoitti kommentaarin Platonin Timaiokseen. Se on kuitenkin kadonnut. Asklepiodotos opetti muun muassa Damaskiosta, joka kuvaa häntä väheksyvästi, osittain siksi, ettei Asklepiodotos arvostanut mysteerejä: Asklepiodotos vieraili vaimoineen Isiksen pyhätössä Menouthiksessa, Egyptissä, tarkoituksenaan parantaa Damianen lapsettomuus. Lapsi saatiin aikaan, mutta paikalliset kristityt väittivät, että se oli ostettu eräältä papittarelta. Tapausta käytettiin syynä pyhätön tuhoamiseen. == Lähteet == * Bury, et al.: The Cambridge Ancient History, ss. 852–853. Cambridge University Press, 1925. * Smith, William: Asclepiodotus of Alexandria ''A Dictionary of Greek and Roman Biography and Mythology, Vol. 1 p. 383, 1870. * Suda: Asclepiodotus of Alexandria The Stoa Consortium. === Viitteet === Luokka:Antiikin kreikkalaiset filosofit Luokka:Uusplatonistit Luokka:Antiikin Aleksandria
Haminan hautausmaankirkko

Haminan hautausmaankirkko sijaitsee Haminan ortodoksisen seurakunnan hautausmaalla, Pampyölin kylässä, noin kolme kilometriä kaupungin keskustasta itään. Arkkitehti Berndt Ivar Aminoffin suunnittelema kirkko valmistui vuonna 1901 ja se on pyhitetty ikonille "Jumalanäiti, kaikkien murheellisten ilo".| Suomen ortodoksinen kirkko Kirkko muistuttaa rakennusaikansa varuskuntakirkkoja, ja sen ikonostaasi sekä kaksi muuta ikonia on siirretty Haminaan Viipurista. Kirkossa järjestetään muutamia jumalanpalveluksia vuosittain.Haminan ortodoksinen seurakunta: Jumalanpalvelukset Kirkon vieressä sijaitsee Karl August Wreden suunnittelema Aladinin suvun hautakappeli, joka on rakennettu vuoden 1900 paikkeilla.. Kauppaneuvos Konstantin Aladin vanhempi ja hänen poika kauppaneuvos Konstantin Aladin nuorempi ovat haudattu sukuhautaan. Itse hautausmaa on peräisin 1700-luvulta. Hautausmaan vieressä, tien toisella puolella, on Nikolai II:n armeijan juutalaissotilaiden pieni hautausmaa.Kirkot ja hautausmaat ==Kuvia== Tiedosto:Hamina Orthodox Cemetery Church 3.JPG|Hautausmaankirkko. Tiedosto:Hamina Orthodox Cemetery Church 2.JPG|Hautausmaankirkko. Tiedosto:Hamina Orthodox cemetery church, interior.jpg|Kuva Hautausmaankirkon sisäpuolelta. Tiedosto:Haminan Ortodoksinen hautausmaa Aladinin suvun kappeli.jpg|Aladinin kauppiassuvun hautakappeli. Tiedosto:Hamina Aladinin suvun hautakappeli.jpg|Hautakappeli toiselta suunnalta. ==Lähteet== Luokka:Suomen ortodoksiset kirkkorakennukset Luokka:Haminan kirkkorakennukset
Aboukir

Aboukir tai Abukir voi tarkoittaa seuraavia: *Abukir, kylä Egyptissä Välimeren rannikolla * Aboukir, nimi jota käytettiin Algeriassa olevasta Mesran kylästä Ranskan vallan aikana * Abukirinlahti Välimeren rannikolla Egyptissä Abukirin kylän edustalla *Aboukirin taistelu, Ranskan vallankumoussotiin liittyvä taistelu Egyptissä Abukirin edustalla 1. elokuuta 1798 ;Britannian kuninkaallinen laivasto * HMS Aboukir (1798), 74-tykkinen kolmannen luokan linjalaiva * HMS Aboukir (1807), Carnatic-luokan 74-tykkinen kolmannen luokan linjalaiva * HMS Aboukir (1848), Albion-luokan 90-tykkinen toisen luokan linjalaiva * HMS Aboukir (1900), Cressy-luokan panssariristeilijä.
Caleb Bradham

Caleb Bradham () oli yhdysvaltalainen apteekkari ja Pepsi-Cola Companyn perustaja. Bradham opiskeli aluksi Chapel Hillissä kotiosavaltiossaan, siirtyi valmistuttuaan Marylandin lääketieteelliseen yliopistoon, mutta opinnot keskeytyivät isän tehtyä vararikon. Hän opetti vuoden ajan koulussa, minkä jälkeen hän perusti apteekin New Berniin. Siellä hän kehitti kolajuomansa reseptin vuonna 1898. Juoman nimenä oli aluksi ”Brad's Drink”, sittemmin pepsiinin ja kolan mukaan Pepsi-Cola. Tästä tuli rekisteröity tavaramerkki 1903. ==Aiheesta muualla== *The Birthplace of Pepsi-Cola Bradham, Caleb Bradham, Caleb Bradham, Caleb
Hemoglobiini A

Hemoglobiini A (HbA) on aikuisen ihmisen yleisin hemoglobiinityyppi. Sitä on 95 % aikuisen hemoglobiinista. Se koostuu neljästä alayksiköstä, kahdesta alfa- ja kahdesta beta-yksiköstä. Hemoglobiini A:n geeni sijaitsee ihmisen kromosomissa 11. ==Lähteet== == Aiheesta muualla == * Hemoglobiini A:n kristallografinen rakenne Luokka:Veri
Krista Varantola

Eeva Krista Johanna Varantola, o.s. Laaksonen, (s. 23. elokuuta 1946 Pori) on suomalainen professori emerita ja kielitieteilijä. ==Henkilöhistoria== Varantola syntyi apteekkari Vilho Uolevi Laaksosen ja rehtori Sirkka Helena Rintalan perheeseen. Hänen puolisonsa on ollut vuodesta 1968 diplomi-insinööri Heikki T. Varantola. Varantola tuli ylioppilaaksi Porin tyttölyseosta 1965 ja valmistui Turun yliopistosta filosofian kandidaatiksi 1969 ja lisensiaatiksi 1969. Filosofian tohtoriksi hän väitteli Turun yliopistossa 1985 ja toimi samasta vuodesta alkaen sekä Vaasan yliopiston että Turun yliopiston englannin kielen dosenttina. ==Ura== Varantola toimi Turun yliopiston kieli-instituutin lehtorina 1971–1981, Turun yliopiston lehtorina 1981–1989 ja Suomen Akatemian tutkijana useaan otteeseen 1981–1986. Tampereen yliopiston englannin kielen apulaisprofessorina ja professorina hän toimi vuodesta 1989, erityisalanaan kääntämisen teoria ja käytäntö. Hän oli Tampereen yliopiston humanistisen tiedekunnan dekaani 1995–1996 ja toimi yliopiston vararehtorina vuodesta 1997.Tampereen yliopiston rehtorit ja kanslerit, Tampereen yliopisto. Viitattu 9.7.2016. Tampereen yliopiston rehtorina hän toimi 2004–2009 ja yliopiston kansleriksi hänet valittiin 2009.Presidentti nimitti Varantolan kansleriksi. Yliopistouutiset 5.6.2009. Viitattu 9.7.2016. Tässä tehtävässä hän toimi vuoteen 2014 asti, jolloin kanslerin tehtävä Tampereen yliopistossa lakkautettiin. Varantola on toiminut myös Suomen Akatemian kulttuurin ja yhteiskunnan tutkimuksen toimikunnan ja Jyväskylän yliopiston hallituksen jäsenenä.Hallituksen jäsenet 1.1.2014–31.12.2017, Jyväskylän yliopisto. Viitattu 23.4.2017. Vuonna 2005 hänet kutsuttiin Suomalaisen Tiedeakatemian jäseneksi. ==Lähteet== Luokka:Suomen yliopistojen rehtorit ja kanslerit Luokka:Tampereen yliopiston professorit Luokka:Suomalaiset professorit Luokka:Suomalaiset kielitieteilijät Luokka:Vuonna 1946 syntyneet Luokka:Elävät henkilöt
Asynkroninen sarjaliikenne

Asynkroninen sarjaliikenne on tietokoneiden ja elektroniikkalaitteiden keskenäisessä kommunikaatiossa käytetty sarjaliikennemuoto. Asynkroninen sarjaliikenne toimii yhdellä signaalilla kuhunkin suuntaan toisin kuin synkroninen sarjaliikenne, jossa on erillinen tahdistussignalointi. == Asynkronisen sarjaliikenteen periaate ja signaalimuoto == Signaali on seuraavan kuvan mukaista, jossa muotona on start + 8 dataa + stop, tyypilliseltä sarjaliikennepiiriltä katsottuna: Kun liikennettä ei ole, linja lepää mark-tilassa ("1", hiljainen idle-tila). Liikenne alkaa start-bitillä (space-tila, "0"). Databitit tulevat start-bitin jälkeen vähemmän merkitsevästä enemmän merkitsevään, tosin kuvassa ne on esitetty binääriluvun kirjoitusjärjestyksen kannalta takaperoisessa järjestyksessä. Tämän jälkeen tulee "stop-bitti ("mark", "1"). Välissä voi olla ennen stop-bittiä vielä pariteetti-bitti (). == Sarjaliikennenopeudet == Perinteisiä sarjaliikenteen nopeuksia ovat 300 bit/s, 600 bit/s, 1 200 bit/s, 2 400 bit/s, 4 800 bit/s, 9 600 bit/s, 19 200 bit/s ja 38 400 bit/s. IBM-PC-koneissa yleinen suurin sarjaliikennenopeus on ollut 115 kbit/s. == Sarjaliikenteen fyysiset tasot == Fyysiset signaalitasot lähetetään yleensä laitteelta toiselle RS-232 tai RS-485 mukaisina. RS-232-linjalla "mark"-tila kulkee alhaisena jännitetasona, mikä tarkoittaa negatiivista jännitettä, jossa polariteetti toisin päin kuin sarjaliikennepiirillä on tavallisesti). Luokka:Dataliikenne Luokka:Fyysinen OSI-kerros
Jarmo Kopra

Jarmo Kopra (s. 1954) on entinen suomalainen maastohiihtäjä. Hän sijoittui viidenneksi Salpausselän kisojen 50 kilometrillä 1979. Vuoden 1980 Finlandia- hiihdossa hän oli kolmas. Vuoden 1980 SM-hiihdoissa Kopra oli 15 kilometrillä neljäs. == Lähteet == Luokka:Suomalaiset maastohiihtäjät Luokka:Vuonna 1954 syntyneet Luokka:Elävät henkilöt
Odd Della Robbia

Odd Della Robbia on Code Lyoko -televisiosarjassa ja sen jatko-osassa esiintyvä kuvitteellinen poika. == Ulkonäkö == Oddilla on vaaleat geelillä piikin muotoon taakse muotoillut hiukset, joissa on violetti läikkä. Alun perin ne roikkuivat, mutta tykästyy hiuksiin, jollaiset hänellä on Lyokossa ja muuttaa ne niiden näköisiksi. Oddin vaatteet ovat melkein kokonaan violetit. Hän on erittäin laiha, vaikka syökin paljon. Tämän vuoksi häntä usein kutsutaan ruipeloksi, mihin Odd puolustautuu sanomalla itseään solakaksi. == Luonteenpiirteet == Odd on luonteeltaan huoleton ja hauska. Hän syö myös paljon, ja voisi syödä vaikka koulun ruokalan tyhjäksi, saamatta grammaakaan lisää painoonsa. Toisin kuin kavereillaan, Oddilla ei ole vakituista tyttöystävää. Hän on monesti yrittänyt ”iskeä” koulunsa tyttöjä, muttei koskaan ole onnistunut. Pisin suhde on kumminkin ollut Samanthaan. == Lyokossa == Odd näyttää Lyokossa violetilta kissalta, jolla on paidassaan kuva pissaavasta Kiwistä. Hänellä on aseenaan lasernuolet, joita hän ampuu ranteestaan. Suojanaan hänellä on suojakilpi, jota hän tosin käyttää harvoin. Aiemmin hän saattoi nähdä tapahtumia lähitulevaisuudesta. Oddin kulkupeli Lyokossa on lentolauta. == Perhe == Oddin perheeseen kuuluu viisi siskoa: Pauline, Elizabeth, Mary, Adele ja Louise sekä nimeämättömät isä että äiti. Hänellä on myös koira, Kiwi, jota hän pitää salaa koulussa huoneessaan varsinkin liikunnanopettajalta Jimiltä ja rehtorilta. Kun Jeremy onnistuu materialisoimaan Aelitan, hän tekaisee Aelitalle henkilöllisyyden Oddin serkkuna, Aelita Stonesina. == Lähteet == * === Viitteet === == Aiheesta muualla == * Code Lyokon suomalainen fanisivu Luokka:Code Lyoko -hahmot Luokka:Kuvitteelliset lapset
Mark

Mark voi tarkoittaa seuraavia: == Henkilöitä == * Mark, miehen etunimi, Markus-nimen lyhentymä * Mark, seuraavien henkilöiden sukunimi: ** Heidi Mark (s. 1971), yhdysvaltalainen malli ja näyttelijä ** Heinrich Mark (1911–2004), virolainen poliitikko, Viron pakolaishallituksen viimeinen väliaikainen presidentti ** Jan Mark (1943–2006), brittiläinen lastenkirjailija ** Julius Mark (1890–1959), virolainen kielitieteilijä ** Lee Mark, Lee Min Hyung (s. 1999), eteläkorealainen muusikko ** Mary Ellen Mark (1940–2015), yhdysvaltalainen valokuvaaja ** Money Mark, oik. Mark Ramos-Nishita (s. 1960), yhdysvaltalainen muusikko, lauluntekijä ja tuottaja ** Pekka Mark (s. 1961), ruotsinsuomalainen kemisti ** Russell Mark (s. 1964), australialainen haulikkoampuja, maailmanmestari ja olympiavoittaja == Paikkoja == * Markin kunta, kunta Länsi-Götanmaan läänissä Ruotsissa * Saint Mark, alue Dominicalla * Saint Mark, alue Grenadalla * Mark, postinumeroalue Kemiönsaarella == Muita merkityksiä == * Mark, markka, etenkin Saksan markka (), Saksan entinen rahayksikkö * Mark, linjan hiljainen tila ("1") asynkronisessa sarjaliikenteessä * Mark., Markuksen evankeliumin lyhenne Raamatun lukujen ja jakeiden merkinnöissä * MARK, Suomen Markkinointiliitto * Harvard Mark I, varhainen tietokone * Manchester Mark I, varhainen tietokone * Ferranti Mark I, varhainen tietokone * Jaguar Mark X, automalli * Lincoln Mark VIII, automalli * Mark I, panssarivaunu * Mark I & II, Deep Purplen kokoelmalevy * The Mark II Purple Singles, Deep Purplen kokoelmalevy
CMM

Capability Maturity Model (CMM) on prosessien kypsyysmalli, jonka avulla pyritään ymmärtämään ja määrittelemään organisaation prosesseja. == CMM:n viisi kypsyystasomallia == CMM erittelee viisi eri tasoa organisaation prosessien kypsyydelle: # Alkutilanne (initial) kaoottinen alkutilanne. # Toistettavissa oleva (repeatable) prosessia käytetään toistuvasti. # Määritelty (defined) prosessi on määritelty/vahvistettu standardoiduksi liiketoiminnan prosessiksi. # Johdettu (managed) prosessin johtaminen ja mittaaminen astuu mukaan kuviohin. # Optimoiva (optimizing) prosessin johtamisen osa-alueena on harkittu prosessin optimointi sekä kehittäminen. Jokaiselle kypsyystasolle on määritelty myös ns. avainprosessialueet (KPAs, Key Process Areas). Jokaiselle avainprosessialueelle on olemassa seuraavat viisi määritelmää: # Tavoitteet (Goals) # Sitoutuminen (Commitment) # KykyMissä on kielellinen kyvykkyytenne? Teppo Sillantaus. HS Kuukausiliite 5/2022, s. 10. (Ability) # Mittaaminen (Measurement) # Todentaminen (Verification) ==Lähteet== == Katso myös == *Capability Maturity Model Integration Luokka:Projektinhallinta
Mäntykangas

Mäntykangas eli kuiva kangas on kuiva hiekkapohjainen metsätyyppi, jonka pääasiallisena puulajina on mänty. Mäntykangas on myös yleinen metsäalueiden ja tilojen nimi Suomessa. Mäntykangas-nimisiä asuinalueita: *Mäntykangas, Kokkolan kaupunginosa *Mäntykangas, asuinalue Kotkassa Otsolan kaupunginosassa *Mäntykangas, asuinalue Kuopiossa Vehmersalmen kirkonkylällä *Mäntykangas, asuinalue Vieremän kirkonkylällä.
Siirtäjä-RNA

Siirtäjä-RNA (tRNA) on proteiinisynteesiä auttava pienehkö RNA-molekyyli, joka siirtää aminohapon proteiinin osaksi. Proteiinit ovat aminohappoketjuja, jotka valmistuvat ribosomeissa lähetti-RNA:n ohjaamana. Yhtä aminohappoa vastaa kolmen nukleotidin kodoni. Siirtäjä-RNA on se molekyyli, johon aminohappo kiinnittyy ja jonka avulla ribosomi liittää tämän aminohapon rakentuvaan proteiiniin. == Siirtäjä-RNA == Siirtäjä-RNA muistuttaa jonkin verran apilaksi taivutettua lankaa levityskuvassa. Apilassa on kolme lehteä, ja varsi. Molemmat lähetti-RNA:n päät ovat varressa. Apilan "vaakasuorat" haarat ovat D-haara ja T-haara. Kolmiapilan keskihaara on A-haara. Apilan kärjessä on antikodoni, joka vastaa lähetti-RNA:n kolmesta emäksistä koostuvaa geneettisen koodin mukaista kodonia. Apilan varren päässä on beta-pää eli 3'-pää, mihin aminohappo kiinnittyy, ja sen jälkeen vartta eteenpäin mennessä vastaanottajakanta. 3'-pää on yleensä CGA. Siirtäjä-RNA:t ovat yleensä melko pieniä, 74–95 nukleotidia, ja sisältävät joitain RNA:han ja DNA:han normaalisti kuulumattomia elementtejä. Näitä ovat muun muassa dihydrouridiini DiH, metioniinojohdannaiset DiMe, Me, I ja pseudouridiini ΨMikko Niemi Ismo Virtanen Eero Vuorio,Weilin+Göös 1003, Paino WSOY Porvoo 1994, ISBN 951-35-5685-9, Solu- ja molekyylibiologia, kolmas painos, sivu 158 Ainakin hiivan renyylialaniini-RNA:ssa näyttää olevan paljon urasiilia ja guaniinia. Siirtäjä-RNA:n molekyylipaino on noin 25 000Veikko Sorsa, Pirjo Mäkelä, Marja Sorsa, Jaakko Leisti, Mirja Salkinoja-Salonen 1979: Perinnöllisyys (s. 64). WSOY. ISBN 951-0-09057-3. Siirtäjä-RNA:ta on antikodonin mukaan ainakin 49 eri tyyppiä. Mitokondriossa on 22 eri siirtäjä-RNA-geeniä. Tumallisissa soluissa siirtäjä-RNA:t syntyvät tumassa RNA-polymeraasi-III:n avulla. Siirtäjä-RNA:n muotoa pitävät yllä vetysillat. Tyypillisessä siirtäjä-RNA:ssa, kuten fenyylialaniinin siirtäjä-RNA:ssa, on 14 kiinteää nukleotidia, jotka eivät voi vaihtua. Mutta mukaan on lisäksi otettava antikodonin kolme nukleotidia GAA, ja kymmenen vetysiltoja synnyttävää nukleotidia.Bioorganic chemistry: Nucleic acids, Edited by Sidney M. Hecht, University of Virginia, Oxford University Press 1996, ISBN 0-19-508467-5, Figure 1-10, sivu 13 Näin ollen siirtäjä-RNA:n 76 nukleotidista on oltava oikein 27. ==Lähteet== == Aiheesta muualla == Luokka:RNA
Anthony F. Upton

Anthony F. Upton (13. lokakuuta 1929 Stockton-on-Tees, Britannia – 4. heinäkuuta 2015 St. Andrews, Britannia) oli Suomen historiaan perehtynyt brittiläinen historiantutkija. Hän toimi Pohjoismaiden historian professorina Skotlannissa St. Andrewsin yliopistossa vuosina 1983–1996. Aiemmin hän oli toiminut samassa yliopistossa vanhempana lehtorina ja apulaisprofessorina.) Hän tutki paljon Suomen itsenäistymisen ensimmäisten vuosikymmenien 1918–1940 tapahtumia. Upton kiinnostui Suomen poliittisesta historiasta suomalaissyntyisen vaimon kautta. Hänet tunnetaan erityisesti jatkosodan syitä koskevan ajopuuteorian upottajana. Upton vihittiin vuonna 2000 Helsingin yliopiston filosofisen tiedekunnan kunniatohtoriksi."Brittiläinen Anthony Upton aikoinaan mursi ajopuuteorian tutkimalla lähteitä objektiivisesti." Lehdessä virheellinen Issn 1238-2871 == Julkaisuja == === Suomennetut teokset === * Välirauha, Kirjayhtymä, 1965, suom. Sirkka Upton * Kommunismi Suomessa, Kirjayhtymä, 1970, suom. Sirkka Upton * Vallankumous Suomessa 1–2, Kirjayhtymä 1980, 1981 suom. Antero Manninen === Englanninkieliset teokset === * A Short History of Finland, 1998 * Europe 1600–1789, 2001 * The Finnish Revolution 1917–1918, 1980 * Finland, 1939–1940, 1974 * Charles XI and Swedish Absolutism, 1998 ===Mukana kirjoittamassa=== * The Communist Parties of Scandinavia and Finland, Weidenfeld & Nicolson, 1973, 422 s. (Julkaistu Yhdysvalloissa nimellä Communism in Scandinavia and Finland: Politics of Opportunity, Achor Press, 1973) ==Lähteet== * Kunniatohtorit HY filosofinen tiedekunta * Tuotanto englanniksi === Viitteet === Luokka:Brittiläiset professorit Luokka:Brittiläiset historioitsijat Luokka:Vuonna 1929 syntyneet Luokka:Vuonna 2015 kuolleet
Lumbini

Lumbinī on buddhalainen pyhiinvaelluskohde Nepalin Lumbinin vyöhykkeellä ("maakunnassa"), lähellä Intian rajaa. Buddhalaisen tradition mukaan Siddhārtha Gautama syntyi siellä. Siellä on muinaisten luostarien raunioita, pyhä bodhipuu (Ficus religiosa) ja muinainen kylpylammikko. Lumbinī on yksi neljästä Śākyamuni-buddhan elämään liittyvästä pyhiinvaelluskohteesta. Muut ovat: Kuśinagar, jossa Śākyamuni perinteen mukaan kuoli; Bodh Gayā, jossa hän valaistui sekä Sarnath, jossa hän ensimmäisen kerran opetti dharmaa. Lumbinī sijaitsee Himalajan eteläpuolisella alankoalueella, runsas 20 kilometriä Siddharthanagarin (Bhairahawan) länsipuolella tai 25 kilometriä Kapilavastun pikkukaupungista itään. Gautaman kerrotaan viettäneen nuoruusvuotensa Kapilavastussa. Kuningas Ašoka, joka pystytti pylväitä buddhalaisuuden tärkeille paikoille, pystytti niistä yhden Lumbinīin. Lumbinī on ollut vuodesta 1997 Unescon maailmanperintöluettelossa.Lumbini, the Birthplace of the Lord Buddha Unesco Nepal DSCN2126a.jpg| Lumbini - Sunken Asokan Pillar, Lumbini (9241405637).jpg| Ašokan pilari. Lumbini, Eternal flame, Nepal.jpg| Lumbini, Buddha's birthplace 3, Nepal.jpg| Lumbini pagoda.jpg| Lumbini, Maitreya Temple, Nepal.jpg| Lumbini, Buddhist pilgrim, Nepal.jpg| Lumbini, Countryside, Nepal.jpg| == Lähteet == ==Aiheesta muualla== * Places to see : Lumbini (travel-nepal.com) Luokka:Unescon maailmanperintökohteet Nepalissa Luokka:Nepalin kaupungit Luokka:Buddhalaisuuden pyhät paikat
Bowie (Maryland)

thumb|Bowie Bowie on yhdysvaltalainen kaupunki Prince Georgen piirikunnassa, Marylandissa. Sen pinta-ala on 41,8 km² ja väkiluku 50 269 (2000). Kaupunki perustettiin rautatien yhteyteen 1800-luvulla. Nimenä oli Huntington City, kunnes se muutettiin Oden Bowien mukaan nykyiseen muotoonsa. Bowiessa sijaitsee tätä nykyä muun muassa Huntington Railroad Museum. == Aiheesta muualla == * Bowien viralliset verkkosivut * CityTownInfo.com Luokka:Marylandin kaupungit
Bowie

Bowie voi tarkoittaa muun muassa seuraavia: == Maantiede == * Bowie, kaupunki Marylandissä, Yhdysvalloissa * Bowie, kaupunki Texasissa, Yhdysvalloissa == Sukunimenä == * Angela Bowie (s. 1949), yhdysvaltalainen malli, näyttelijä, muusikko ja kirjailija * David Bowie (1947–2016), brittiläinen rock-muusikko, näyttelijä ja taiteilija * Dubbie Bowie (1880–1959), kanadalainen jalkapalloilija * James ”Jim” Bowie (1796–1836), yhdysvaltalainen sotilas ja rajaseutujen pioneeri * Lester Bowie (1941–1999), yhdysvaltalainen jazzmuusikko ja -säveltäjä * Oden Bowie (1826–1894), yhdysvaltalainen poliitikko, Marylandin kuvernööri 1869–1872 * Russell ”Dubbie” Bowie (1880–1959), kanadalainen jääkiekkoilija * Sam Bowie (s. 1961), yhdysvaltalainen koripalloilija * Tori Bowie (1990–2023), yhdysvaltalainen pikajuoksija ja pituushyppääjä * Zowie Bowie eli Duncan Jones (s. 1971), englantilainen elokuvaohjaaja == Muuta == * Bowie-veitsi, Jim Bowien 1800-luvulla kehittämä suurikokoinen veitsimalli * USS Bowie (APA-137), yhdysvaltalainen toisen maailmansodan aikainen sotalaiva. Luokka:Luettelot henkilöistä sukunimen mukaan
Sabine Dünser

Sabine Michaela Dünser (27. kesäkuuta 1977 – 8. heinäkuuta 2006) oli liechtensteinilainen laulaja ja lauluntekijä. Hän oli myös Eliksen taiteellinen johtaja ja perustajajäsen sekä yhtyeen keulakuva, laulaja sekä sanoittaja. Dünser menehtyi äkilliseen aivoverenvuotoon 8. heinäkuuta 2006. == Muuta == *Folk metal -yhtye Lyriel on omistanut kappaleen "Autumntales" Dünserin muistoksi. *Dünser on myös levyttänyt Lyrielin kanssa kappaleen "My Favorite Dream", josta on julkaistu 'Dedicated version' (jossa vain hän laulaa) sekä varsinaisen levyversio, jolla laulaa myös Lyrielin laulaja Jessica Thierjung. Molemmat kappaleet löytyvät levyltä Autumntales. == Aiheesta muualla == *Elisin virallinen sivusto osoitteessa Elis (englanniksi ja saksaksi) *Sabine Dünserin sivusto osoitteessa Sabine Dünser (saksaksi) ==Lähteet== Luokka:Liechtensteinilaiset muusikot Luokka:Laulajat Luokka:Vuonna 1977 syntyneet Luokka:Vuonna 2006 kuolleet
Kulosammal

Kulosammal eli metsäkulosammal (Ceratodon purpureus) on melko yleinen lehtisammallaji. Sen versot kasvavat pystyssä, mutta jäävät mataliksi (0,5–1,5 cm). Lehdet ovat pienet ja suippokärkiset. Kulosammalessa on usein itiöpesäkkeitä, jotka ovat raakoina vihreitä, mutta kypsyessään muuttuvat punaruskeiksi.Valokki Kulosammalta kasvaa avoimilla paikoilla kuten metsäpalojen jättämillä aukeillaKasvisukkessio huhtakasialueilla Kolin kansallispuistossa ja tienvarsilla. == Lähteet == == Aiheesta muualla == *ITIS: Ceratodon purpureus Luokka:Kynsisammalet (lahko)
Vuonna 85 – Manse Live Aid

Vuonna 85 – Manse Live Aid on live-DVD, joka julkaistiin 29. lokakuuta 2008. Se sisältää syyskuussa 2008 pidetyn ja taltioidun hyväntekeväisyyskonsertin, joka perustui menestyksekkään "Vuonna 85" -manserock-musikaalin kappaleisiin. Konsertissa Popedan, Eppu Normaalin, ja Juice Leskisen tunnetuimpia kappaleita esittivät Pate Mustajärvi, Olli Lindholm, Pauli Hanhiniemi, Heikki Salo, Sami Hintsanen, Capri, Matthau Mikojan, Toni Lähteenmäki sekä Johanna Kurkela bändinä toimineen musikaaliorkesteri Alabama House Bandin säestyksellä. Konsertti päättyi esiintyvien artistien yhteislauluun Maksamme velkaa. Juontajana toimi "Vuonna 85" -musikaalin käsikirjoittaja ja ohjaaja, teatterinjohtaja Riku Suokas. DVD:n myyntituotot lahjoitetaan UNICEFille konsertin lipputulojen tapaan. Konsertti tuotti yli 22 000 euroa. == Kappaleet == # Pate Mustajärvi: Kuuma Kesä # Johanna Kurkela: Joka päivä ja jokaikinen yö # Olli Lindholm: Luonas kai olla saan # Pate Mustajärvi: Raswaa koneeseen # Jussi Ojanen: Kaasua komisario Pepponen # Matthau Mikojan: Njet njet # Heikki Salo: Baarikärpänen # Sami Hintsanen & Capri: Mimosan hipiä # Pauli Hanhiniemi: Mene kotiin # Capri: Pimeyden tango # Matthau Mikojan: John Holmes # Heikki Salo: Voi kuinka me sinua kaivataan # Toni Lähteenmäki: Tahroja paperilla # Heikki Salo: Sukset (vaikeata tämä hiihtäminen) # Olli Lindholm & Johanna Kurkela: Viidestoista yö # Pate Mustajärvi: Kaksoiselämää # Toni Lähteenmäki: Tampereen aamu # Pauli Hanhiniemi: Tahdotko mut tosiaan # Olli Lindholm: Musta aurinko nousee # Pauli Hanhiniemi: Punaista ja makeaa # Sami Hintsanen: Vuonna '85 # Johanna Kurkela, Pate Mustajärvi, Pauli Hanhiniemi, Olli Lindholm, Toni Lähteenmäki, Jussi Ojanen, Capri, Sami Hintsanen, Matthau Mikojan: Maksamme velkaa Luokka:Vuoden 2008 konserttitallenteet Luokka:Suomalaiset rockalbumit Luokka:Musiikki-DVD:t
Hintsa Knaapi

Hintsa Knaapi (kuoli alkuvuodesta 1415) oli turkulainen porvari, joka eli Turussa 1300- ja 1400-luvuilla. Hintsa Knaapi mainitaan Turun kaupungin raatimiehenä vuonna 1378. Hänen nimensä esiintyi erään asiakirjan todistajana muodossa Hinsekinus Knop. Hän kuului saksalaisperäiseen Knap-kauppiassukuun. Hintsa Knap lahjoitti vuonna 1395 taivassalolaisen Ketarsalmen tilansa Turun tuomiokirkon Pyhän Katariinan alttarille. Knap omisti useita tiloja ja kaksi kauppapuotia Turussa sekä tiloja myös Piikkiössä ja Kaarinassa. Toinen puodeista oli Turun vanhan torin laidalla. Hän testamenttasi tai lahjoitti, vaimonsa Greta Bertelintytär Swartin kanssa, toisen kauppapuotinsa ja Räntämäen Aningaisten kylässä sijainneet neljä taloa Turun tuomiokirkon P. Pietarin ja Paavalin alttarille. Alttari perustettiin vasta Greta-rouvan vuonna 1423 laatiman lahjoituskirjelmän jälkeen. Hintsa Knaapin mukaan on nimetty Hintsa Knaapin katu Turun Varissuolla. == Lähteet == * Turun maakuntamuseo Luokka:Suomalaiset liikemiehet Luokka:Turun raatimiehet Luokka:Suomen keskiajan henkilöt Luokka:Turun keskiaika Luokka:1300-luvulla syntyneet Luokka:Vuonna 1415 kuolleet
Katevaraus

Katevaraus on korttiostoille, korteilla tehdyille käteis- ja automaattinostoille ja maksuille tehtävä varaus tulevaa veloitusta varten korttiin liitetyllä pankkitilillä olevasta saldosta eli tilin käyttövarasta. Kyseessä ei ole oikea tilitapahtuma eli tililtä ei poistu rahaa vielä katevarauksen yhteydessä. Tehty katevaraus vähentää tilin käyttövaraa. Katevaraus poistuu, kun sitä vastaava veloitus tapahtuu tililtä. Visa Electron -korteilla on myös niin sanottu katevarausaika. Nordean katevarausaika lyheni vuonna 2013 viiteen päivään oltuaan aikaisemmin paljon pidempi. Katevarauksen tarkoituksena on varmistaa, että tilillä on riittävästi rahaa. Visa Electronilla tehtävä ostos veloitetaan vasta jälkikäteen. Aika vaihtelee kaupan käytäntöjen mukaan. Tililtä tehty katevaraus vähentää tilillä olevaa käyttövaraa ja poistuu heti, kun sitä vastaava veloitus on tehty tililtä. Tilin saldo voi mennä katevarauksesta huolimatta miinukselle. Näin tapahtuu esimerkiksi silloin, jos katevaraus ehtii umpeutua ennen kuin myyjäliike veloittaa asiakkaan tiliä ja asiakas on tehnyt myöhemmin ostoja tai nostoja suuremmalla summalla kuin mihin hänen tilillään olisi ollut rahaa. Pankin asiakkaan edellytetään tilisopimusten ehtojen mukaan käyttävän erilaisia maksuvälineitä vain siten, että tili ei ylity. Jos tili ylittyy, pankki laskuttaa asiakkalta tilinylityksestä hinnastonsa ja tilisopimuksen mukaan. == Lähteet == Luokka:Pankkitoimi Luokka:Seulonnan keskeiset artikkelit
Tienšan

Tienšan () on vuoristo Keski-Aasiassa. Tienšan sijaitsee Taklimakanin aavikon pohjois- ja länsipuolella Kazakstanin, Kirgisian ja Kiinan Xinjiangin alueen rajaseudulla. Etelässä se yhdistyy Pamirvuoristoon. Tienšan ulottuu myös Pakistaniin, jossa se kohtaa Hindukušin. Tienšan on pituudeltaan 2 414 kilometriä ja leveydeltään 320–480 kilometriä. Se peittää noin 1 360 000 neliökilometrin alueen. Vuoristosta alkunsa saavat joet virtaavat pääasiassa länteen, kuten Syrdarja, Ili ja Tšu. == Maailmanperintökohtena == Vuonna 2013 Tienšanin itäinen osuus Sinkiangissa Kiinassa on hyväksytty Unescon maailmanperintöluetteloon. Läntinen osa lisättiin luetteloon vuonna 2016. == Lähteet == == Aiheesta muualla == *Venäläinen vuorikiipeilysivusto *UNESCO World Heritage Centre: Xinjiang Tianshan Luokka:Kazakstanin vuoristot Luokka:Kiinan vuoristot Luokka:Seulonnan keskeiset artikkelit Luokka:Unescon maailmanperintökohteet Aasiassa Luokka:Uzbekistanin vuoristot Luokka:Kazakstanin vuoristot Luokka:Tadžikistanin vuoristot
Daniel Hjort

Daniel Theodorus Hjort (n. 1575 Värend, Smoolanti – 28. toukokuuta 1615 Tukholma) oli syntyjään smoolantilainen, Suomessa vaikuttanut kirjanoppinut ja kuningas Kaarle IX:n läheinen avustaja. Daniel Hjort oli ylioppilas Värendin seudulta. 1500-luvulla hän asui marski ja valtaneuvos Klaus Flemingin perheessä. Hänen mainitaan yllyttäneen kapinamielialaa Turun linnaa puolustaneiden sotilaiden keskuudessa vuoden 1597 piirityksen aikana. Hjortista tuli sittemmin runoilija ja maisteri, ja hänet aateloitiin nimellä Hjortvipa. Kaarle IX määräsi Hjortin vuonna 1601 Lappiin järjestelemään alueen kirkollista ja maallista hallintoa. Daniel Hjort kuoli miekanpistoon vuonna 1615. Hjortin kunniaksi on vuonna 1923 nimetty Daniel Hjortin katu Turun V kaupunginosassa. Vuonna 1862 tuli ensi-iltaan J. J. Wecksellin näytelmä Daniel Hjort, jonka pohjalta Selim Palmgren myöhemmin sävelsi samannimisen oopperan. __NOTOC__ ==Katso myös== * Sigfrid Aronus Forsius == Lähteet == * * Turun maakuntamuseo. ===Viitteet=== == Aiheesta muualla== * Forsius, Arno: Daniel Hjort. * * Hjort, Daniel T hakuteoksessa Svenskt biografiskt lexikon. Luokka:Ruotsalaiset virkamiehet Luokka:Suomi Vaasa-ajalla Luokka:1570-luvulla syntyneet Luokka:Vuonna 1615 kuolleet
Kuivamätä

Kuivamätä on Phomo exigua var. atroseptica- ja Fusarium-sienten aiheuttama perunan sairaus. Kuivamätä oli 1980-luvulla yksi yleisimmistä perunan taudeista. Koska kuivamätäsienet ovat haavaloisia, ne voivat infektoida mukulan vain mukulassa olevien kolhujen kautta. Kuivamädän oireet alkavat ilmetä vasta pari kuukautta perunan noston jälkeen. == Taudin oireet == Phoma- sienen aiheuttama mätä ilmenee teräväreunaisina painaumina mukulan pinnassa. Halkaistussa mukulassa oleva sairas solukko on aluksi vaalea, mutta myöhemmin se muuttuu mustaksi. Sairaaseen solukkoon muodostuu aikaa myöten yleensä myös onkaloita, joita reunustaa vaalea sienikasvusto. Phoma-mätä etenee syvyyssuunnassa. Pinnassa voi olla vain muutama vioituskohta, mutta mukulan sisus voi olla silti ontto ja mustunut. Fusarium-sienen aiheuttaman mädän vioitus on pehmeämpi kuin Phoma-sienen aiheuttama vioitus. Tauti myös etenee enemmänkin pinnansuuntaisesti. Vioittunut pinta rypistyy ajan myötä rengasmaisiksi rypyiksi. Pintaan voi myös muodostua valkoista sienirihmastoa joka myöhemmin muuttuu punertavaksi. == Torjunta == Terve siemen on kaikkein tärkein torjuntatoimenpide. Perunan hellävarainen käsittely estää kolhujen muodostumisen. Perunan lämpökäsittely varastoinnin alussa nopeuttaa mukulassa olevien kolhujen korkkiutumista, joka estää tautia alkamasta. Perunan nosto mahdollisimman pian syksyllä lämpimissä ja kuivissa olosuhteissa vähentää kuivamädän määrää. == Lähteet == *Paavon perunasivu Luokka:Perunan kasvitaudit
EKW C-36

EKW C-36 oli Sveitsin valtion lentokonetehtaan (EKW) vuonna 1939 suunnittelema hävittäjäpommittaja. Joitakin koneyksilöitä valmistettiin useista lentokoneen eri versioista (C-3601, C-3602, C-3603, C-3603-1 Schlepp, C-3604, C-3605). Sveitsin ilmavoimat teki niillä partiolentoja Sveitsin ilmatilassa toisen maailmansodan aikana. Kone oli kuitenkin enimmäkseen koulukone. ==Tekniset tiedot== ==Lähteet== * * ==Aiheesta muualla== *Das Virtuelle Luftfahrtmuseum Luokka:Hävittäjälentokoneet Luokka:Pommikoneet Luokka:Koulukoneet
Ian McColl

John Miller "Ian" McColl (7. kesäkuuta 1927 – 24. lokakuuta 2008) oli skotlantilainen jalkapallovalmentaja ja puolustaja. Hänen aikuisikänsä seurana oli Rangers FC, jossa hän toimi vuosina 1945–1960. Hän kuului pelaajana myös Skotlannin jalkapallomaajoukkueeseen. Peliuransa päätettyään McColl ryhtyi jalkapallomanageriksi. Hän työskenteli Skotlannin maajoukkueen ja Sunderland AFC:n parissa. McColl opiskeli Vale of Levenin akatemiassa ja Glasgow'n yliopistossa. Hän oli syntynyt Alexandriassa, West Dunbartonshiressä, ja kuoli 81-vuotiaana lokakuussa 2008. Gers Lose A Legend == Lähteet == == Aiheesta muualla == * Ian McColl Rangersin sivuilla * Telegraph.co.uk: Muistokirjoitus Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1927 syntyneet Luokka:Vuonna 2008 kuolleet
Otahalli

Otahalli on Espoon Otaniemessä sijaitseva Suomen aikanaan suurin urheiluhalli. Se on arkkitehti Alvar Aallon suunnittelema ja rakennettu vuonna 1952 osana Helsingin olympialaisten valmisteluja. Hallissa voi harrastaa palloilulajeista jalkapalloa, tennistä, lentopalloa, sulkapalloa, koripalloa ja salibandyä. Yleisurheilulle on 158 metrin ratakierros, pituus- ja korkeushyppypaikat sekä kuularinki. Lisäksi hallin yhteydessä toimii kuntosali. Katsomotilaa on noin 500 katsojalle. Otahalli on myös Westend Indians -urheiluseuran kotihalli. == Lähteet == == Aiheesta muualla == * Hallin kotisivu Luokka:Espoon urheiluhallit Luokka:Alvar Aallon suunnittelemat rakennukset Luokka:Otaniemi Luokka:Kesäolympialaiset 1952
Family Man – perhe on paras

Family Man – perhe on paras (The Family Man) on Brett Ratnerin ohjaama elokuva vuodelta 2000. Pääosissa nähdään Nicolas Cage ja Téa Leoni. Elokuva on romanttinen fantasiadraamakomedia. ==Juoni== On vuosi 1987 ja Jack Campbell (Nicolas Cage) ja Kate Reynolds (Téa Leoni) ovat lentokentällä. Jack on lähdössä Lontooseen opiskelemaan. Kate haluaisi Jackin jäävän, mutta Jack vakuuttaa palaavansa vuoden päästä takaisin. Kolmentoista vuoden päästä Jack on rikas pörssimeklari Manhattanilla. Katea hän ei ole tavannut sitten vuoden 1987. Jackilla riittää naisia ja rahaa. Hän asuu ison kerrostalon kattohuoneistossa. Eräänä päivänä Jack herää omakotitalossa nuoruudenrakkaus Kate vierellään. Kaikki on muuttunut. Hieno Ferrari on vaihtunut tavalliseen tila-autoon. Vaatekaapista löytyy tyylikkäiden pukujen sijasta villapaitoja. Työkseen Jack myy autonrenkaita. Jack on hämillään kaikesta. Jackin on vaikea sietää alhaisempaa elintasoa. Lopulta hän sopeutuu uuteen ympäristöönsä ja haluaisi jäädä sinne. Kyseessä on kuitenkin välähdys, joka päättyy aikanaan. Herättyään välähdyksestä, Jack on muuttunut: Ennen kaikki kaikessa ollut raha ei ole enää niin tärkeää, hän rakastaa Katea ja etsii tämän käsiinsä. ==Näyttelijät== == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset komediat Luokka:Jouluelokuvat Luokka:Brett Ratnerin ohjaamat elokuvat Luokka:New Yorkissa tapahtuvat elokuvat Luokka:Columbia Picturesin elokuvat Luokka:Elokuvat liike-elämästä
Gibsonin aavikko

Gibsonin aavikko () on aavikko Länsi-Australian osavaltiossa. Gibsonin aavikko kattaa 155 530 neliökilometrin alueen. Sitä rajoittaa keskisen Australian vuoristot idässä, Iso Hiekka-aavikko pohjoisessa, sekä Iso Victorian aavikko ja Hamerselyn vuoristo etelässä. Aavikko sijaitsee laajalla tasankoalueella, jossa on pitkiä hiekkaharjanteita. Keskisoissa aavikko muuttuu avoimeksi tasangoksi. Aavikon länsiosassa on suuri suolajärvi Lake Disappointment (), jossa monet linnut kokoontuvat muuten kuivassa ilmastossa. Gibsonin aavikon kasvillisuus on vaihtelevaa: se koostuu keihäsakaasiapensaikosta, Triodia- suvun ruohoista sekä eukalyptuspuista laaksoissa. Eläimistä aavikolla elää esimerkiksi isopussikaniini, punajättikenguru, australianpaksujalka ja emu. Ihmisasutusta Gibsonin aavikolla ei juurikaan ole. Merkittävin asutuskeskus on Warburton alueen itärajalla. Vuonna 1874 australialaisesta tutkimusmatkailijasta John Forrestista tuli ensimmäinen ihminen, joka kulki Gibsonin aavikon halki. Aavikko sai nimensä kuolleen Ernest Gilesin tutkimusryhmän jäsenen mukaan. Gilesin ryhmä ylitti aavikon vuonna 1876. == Lähteet == Luokka:Australian aavikot Luokka:Länsi-Australia
Mira Kivilä

Mira Kirsi Elina Kivilä (s. 4. toukokuuta 1965) on suomalainen näyttelijä. Hän on tehnyt lukuisia rooleja teatterissa sekä pieniä rooleja televisiosarjoissa. Kivilän eräs tunnettu rooli on Iiris Kaukovaara saippuasarjassa Salatut elämät, jossa hänen roolihahmonsa esiintyi syksystä 2008 kevääseen 2010. == Filmografia == Elokuvat Elokuvat Elokuvat Vuosi Nimi Rooli 1990 Ystävät, toverit Jane, Kanen tytär 1996 Huomenta Ilona, hyvästi 2000 Hurmaava joukkoitsemurha Elsa Taavitsainen, kotitalous­opettaja 2008 Päätalo Salli Lisäkäs Televisioelokuvat Televisioelokuvat Televisioelokuvat 1992 Taivaan kukka opettaja 1998 Poliisin poika Sisko 1999 Dirlandaa Tina 2000 Sotamies Jokisen vihkiloma sairaanhoitajatar 2000 Sano Oili vaan neiti Liesivaara 2008 Suuri performanssi Annukka Tammisto 2017 Linnan juhlat itsemurhaajan vaimo Televisio Televisio Televisio Vuosi Sarja Rooli 1991 Matkalaukkukostaja Irmeli Isola 1994 Kohtaamiset ja erot 1995, 2008 Kotikatu sairaanhoitaja 1996 Lämminveriset Eeva Kujanpää 1997–1998 Sydän toivoa täynnä Marita Flack 1998 Kotikatu Lotta Selin 1999–2000 Tunteen palo pastori Kaijala 1999–2000 Ratikka- Raimo Anneli 2000 Raid tutkija Arja Wessmark 2001 Hyvät neuvot kalliit Toovi Sirén 2003 Sisaret Ulla Heiskanen 2008–2010 Salatut elämät Iiris Kaukovaara == Lähteet == == Aiheesta muualla == * Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1965 syntyneet Luokka:Elävät henkilöt
Metsälehväsammal

Metsälehväsammal (Plagiomnium cuspidatum) on lehtisammallaji. Metsälehväsammalen lehdet ovat isommat kuin muilla sammalilla, ja varsinkin kosteana sen lehtien rakenteen voi erottaa paljain silmin.Pinkka ==Ulkonäkö== Metsälehväsammal on pienehkö (2-4 cm) sammal. Keskisuonelliset lehdet ovat leveät ja aika jyrkästi teräväksi kärjeksi kapenevat. Niiden kärkipuoliskon laidat ovat terävähampaiset ja ne ovat tyvinurkista johteiset. ==Levinneisyys== Metsälehväsammal esiintyy koko Suomessa Sompion Lappia lukuun ottamatta. Etelässä se on yleinen, pohjoisessa harvinaisempi. ==Elinympäristö== Se kasvaa löyhänä, yhtenäisenä peitteenä maassa, kivillä, kallioilla tai nurmikon seassa. == Lähteet == == Aiheesta muualla == *ITIS: Plagiomnium cuspidatum Luokka:Metsälehväsammalet
Lounais-Englanti

Lounais-Englanti () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Lounais-Englannissa oli 5,7 miljoonaa asukasta ja sen pinta-ala oli 23 800 neliökilometriä. Se on Englannin alueista pinta-alaltaan suurin ja maaseutuvoittoisin. Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Lounais-Englannin hallintoviraston toimipaikka oli Bristolissa. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa- alueet == Lounais-Englanti jakautuu seitsemään muodolliseen kreivikuntaan, joita ovat Wiltshire, Gloucestershire, Bristol, Somerset, Dorset, Devon ja Cornwall. Muodolliset kreivikunnat jakautuvat edelleen seuraaviin osa- alueisiin: Lounais-Englannin aluejako kk. = kreivikunta; ykk. = yhtenäiskreivikunta; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) Wiltshire Wiltshire ykk. Wiltshire Swindon yhp. Gloucestershire Gloucestershire kk. Gloucestershire South Gloucestershire yhp. Bristol Bristol ” Somerset Somerset kk. Somerset Bath ja North East Somerset yhp. Somerset North Somerset ” Dorset Dorset ykk. Dorset Bournemouth, Christchurch ja Poole yhp. Devon Devon kk. Devon Plymouth yhp. Devon Torbay ” Cornwall Cornwall ykk. Cornwall Scillynsaaret yhp. == Väestö == Vuonna 2021 Lounais-Englannissa oli noin 5,7 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Bristol Bristol Plymouth Devon Bournemouth Dorset Swindon Wiltshire Kingswoodin ja Fishpondsin konurbaatio Gloucestershire ja Bristol Poole Dorset Exeter Devon Gloucester Gloucestershire Cheltenham Gloucestershire Bath Somerset Weston-super-Mare Somerset Paignton Devon == Lähteet == == Aiheesta muualla == *
Oma Mua

Oma Mua on Petroskoissa ilmestyvä karjalankielinen sanomalehti. Lehti ilmestyy kerran viikossa tabloid-kokoisena. Lehti perustettiin vuonna 1990. Vuoden 2014 alussa Oma Mua ja vienakarjalankielinen Vienan Karjala yhdistyivät. Karjalankieliset lehdet yhteen. Karjalainen 2.2.2014, s 6. Oma Mua ilmestyy nyt kerran viikossa vienankarjalaksi ja livvinkarjalaksi. Lehdessä kerrotaan Karjalan tasavallan eri tapahtumista, kansallisen politiikan asioista, karjalaisten kulttuurin ja perinteiden, karjalan kielen säilyttämisestä ja kehittämisestä. Lehti julkaisee myös runoa ja proosaa alkuperäisteksteinä ja käännöksinä. Jokaisessa numerossa on myös erityinen palsta lasten ja lapsille luettavaksi. M.A. Castrenin seuran jäsentiedote 4/2002 Lehteä kustantaa Periodika -kustantamo. == Lähteet == == Aiheesta muualla == * Oma Mua (vanha sivusto; huom. tietoturva heikko, ei https-suojattu sivusto) (omamua.ru) * Oma Muan sivut Oma Media -portaalissa (omamedia.ru) Luokka:Karjalan tasavallan sanomalehdet